મહર્ષિના મુખમંડળ પરના અવર્ણનીય અલૌકિક સુંદર સ્મિત જેવું સ્મિત મેં ક્યાંય જોયું નહોતું, અને નિઃશંક રીતે કહું તો બીજે ક્યાંય જોવાની શક્યતા પણ નહોતી. એમના સ્મિતમાં પારદર્શક પૂર્ણ પવિત્રતા, સાર્વત્રિક પ્રેમ, અમારી ત્રુટિઓ અને અપૂર્ણતાની સહાનુભૂતિપૂર્વકની સ્પષ્ટ સમજ, અને એવું તો બધું કેટલુંય સમાયેલું. શબ્દો એની અભિવ્યક્તિ કરી શકે તેમ નહોતા. સ્થૂળ સ્વરૂપમાં જાણે કે સનાતન સૌંદર્ય પ્રકટ થયું હોય એવું લાગ્યા વિના રહેતું નહીં. એને અનુભવનારા જ એને સમજી શકતા.